Čo Oju
Čo Oju (nep. चोयु  = Coyu, kin. 卓奧有山, pinyin: Zhuó'àoyǒu Shān) – šeštas pagal dydį pasaulio kalnas. Stūkso Himalajuose, ties Nepalo ir Kinijos (Tibetas) siena. Aukštis 8201 m. Nepalo pusėje šalia Čo Oju įsikūręs Sagarmathos nacionalinis parkas, įtrauktas į UNESCO Pasaulio paveldo sąrašą. Kalnas susidaręs iš kristalinių uolienų. Plyti sniegynai ir ledynai. Vakariniame šlaite, 5806 m aukštyje, yra Nangpalos perėja, per kurią eina kalnų kelias iš Tibeto į Khumbu slėnį.